જેમાં સૌથી પહેલા ગુજરાત ભાજપના મહામંત્રી નરેન્દ્ર મોદીને ગુજરાતમાંથી હટાવી દિલ્હી લઈ જવામાં આવ્યા હતા. ગુજરાત વિધાનસભાના અધ્યક્ષ હરિશચંદ્ર પટેલની તબિયત નાજુક હોવાને કારણે અધ્યક્ષની જવાબદારી કોંગ્રેસના સભ્ય ચંદુ ડાભીને સોંપવામાં આવી હતી. કેન્દ્રમાં એચ.ડી. દેવગૌડાની સરકાર હતી અને ગુજરાતના રાજ્યપાલ પદે કુષ્ણપાલસિંહ હતા. આ તમામ સંજોગો શંકરસિંહને મદદ કરે તેવા હતા પણ ખાટલે મોટી ખોટ હતી, શંકરસિંહ કોંગ્રેસની મદદ લઈને પણ સરકાર બનાવી શકે તેમ ન્હોતા.